Ūsenis dailidė
Ūsenis dailidė arba ūsuotis dailidė (Ergates faber), vok. Mulmbock) – ūsuočių (Cerambycidae) šeimos vabalas. Kūnas 23-60 mm ilgio. Patelė tamsiai ruda, patinas rausvai rudas. Skraido liepos – rugsėjo mėn. prieblandoje arba naktį. Kiaušinėlius deda į pušų kelmus bei rąstus. Lervos kamiene vystosi apie 6 metus, todėl, dėl ilgo lervų vystymosi ciklo ši rūšis sparčiai nyksta. Išsiritusios lervos gyvena po žieve, o vėliau medienoje graužia iki 2 cm skersmens takus. Lietuvoje reta rūšis. Įrašytas į Lietuvos raudonąją knygą.